JY LEES NOU Vier Vadersdag by een van dié eetplekke
Steak, bredie, burgers en natuurlik bier ... só proe Vadersdag! Dis gul en gemaklike kos, net soos jou pa. Hier's ’n paar restaurante reg oor die land waar jy kos soos dié kan geniet en in ’n ontspanne atmosfeer kuier – boonop teen ’n spesiale prys. Onthou, vooraf besprekings is noodsaaklik op ’n dag soos Vadersdag, so spring gou!
Mad Giant: Hier maak hulle hul eie boetiekbier op die perseel. Jy kan ’nbiertoer bespreek waarop een van die brouers jou die hele proses wys en jy dan ’n bierproe geniet. Hulle het twee restaurante: Urbanology maak Oosterse tapas met ’n twist, terwyl die Mad Giant-biertuin meer informeel is. Hier kan jy bier en burgers in die buitelug geniet. Die biertuin is net oor naweke oop, maar die biertoer en Urbanology is ook op weeksdae oop. Tel: 011 492 1399
Leriba Hotel: Spesiaal vir Vadersdag bied hulle ’n buffet aan teen R245 p.p. Die buffet sluit in ’n tapas-braai met boetiekbier, brandewyn, whisky, rum en wyn. Ideaal as almal ouer as 18 is. Tel: 012 660 3300 Rietondale: Laughing Chefs: As jou pa ’n foodie is, moet julle hier bespreek. Hulle Vadersdagspyskaart spog met lamskenkel, geroosterde varklies, uieringe in bros bierbeslag en Guinness-sjokoladebrownies, teen R280 p.p. Tel: 082 823 7846
Kaapstad: HQ: Dis ’n gewilde restaurant in die Kaapse middestad. Die atmosfeer is gemaklik, maar die plek steeds stylvol. Hulle het ’n spesiale aanbod op Vadersdag waar jy hulle ikoniese steak met tjips en slaai kry saam met ’n bier. Tel: 021 424 6373
Darling: Darling Brew: Darling Brew is bekend vir hulle uitstekende boetiekbiere, maar by die restaurant op Darling kan jy ook heerlike kos geniet. Hulle het ’n lekker Vadersdag-aanbod. Jy kan bros varklies of klewerige varkribbetjies en ’n 500 ml-Bone Crusher (een van hulle bekendste biere) bestel vir R150. Tel: 021 286 1099
Somerset-Wes: Avontuur Wine: Hulle het vanjaar ’n ekstra-spesiale Vadersdag-aanbod: ’n biltong-en-wynproe wat bestaan uit vyf wyne en biltong in vyf verskillende geure, teen R80 p.p. Tel: 021 885 3450